Panzerjäger I (în germană, "Vânătorul de tancuri I") a fost primul vânător de tancuri construit și folosit de Germania nazistă în timpul celui de-al Doilea Război Mondial. Era construit folosindu-se un tun anticar de fabricație cehă Skoda de 4.7 cm PaK(t) pe șasiul folosit de tancul ușor Panzer I Ausf. B. Scopul acestui vehicul era să contracareze tancurile grele franceze, precum Char B1, care nu puteau fi atacate cu tunul antitanc standard de 37 mm PaK, și să extindă durata exploatării tancului deja depășit Panzer I. Peste 200 de vehicule au fost transformate între anii 1940 și 1941. A fost folosit pe Frontul de Vest în Bătălia Franței, în Africa de Nord și pe Frontul de Est până când toate vehiculele au fost distruse sau capturate.